
SPECIALIŲJŲ SOCIALINĖS GLOBOS NAMŲ „TREMTINIŲ NAMAI“ DIREKTORIAUS PAVADUOTOJO SOCIALINĖMS PASLAUGOMS
PAREIGYBĖS APRAŠYMAS  

I SKYRIUS
 PAREIGYBĖ

1. Specialiųjų socialinės globos namų „Tremtinių namai“ (toliau – globos namai) direktoriaus pavaduotojas socialinėms paslaugoms priklauso socialinių paslaugų srities darbuotojų biudžetinių įstaigų vadovų ir jų pavaduotojų pareigybės grupei.
2.  Pareigybės lygis – A2.
3. Pareigybės paskirtis - užtikrinti kokybišką socialinių paslaugų teikimą, organizuojant, koordinuojant bei kontroliuojant socialinio darbo ir sveikatos priežiūros padalinių veiklą.
4. Direktoriaus pavaduotojas socialinėms paslaugoms pavaldus įstaigos direktoriui. Direktoriaus pavaduotoją socialinėms paslaugoms priima pareigoms ir atleidžia iš pareigų, nustato pareiginį atlyginimą, sudaro rašytinę darbo sutartį įstaigos direktorius įstatymų nustatyta tvarka.  

II SKYRIUS
 SPECIALŪS REIKALAVIMAI ŠIAS PAREIGAS EINANČIAM DARBUOTOJUI

5. Direktoriaus pavaduotojas socialinėms paslaugoms, einantis šias pareigas, turi atitikti šiuos specialiuosius reikalavimus:
  5.1. Privalo turėti specialųjį kvalifikacinį reikalavimą – aukštąjį universitetinį ar koleginį socialinių paslaugų - socialinio darbo krypties išsilavinimą ar jam prilygintą socialinio darbo išsilavinimą.
5.2. Turėti ne mažesnį kaip 5 (penkerių) metų socialinio darbo stažą ir ne mažesnę kaip 3 (trejų) metų vadovaujančio darbo patirtį, einant vadovo ar struktūrinio padalinio vadovo pareigas. 
5.3. Turėti ne mažesnę kaip vyresniojo socialinio darbuotojo kvalifikacinę kategoriją.
5.4. Privalo išmanyti ir mokėti savo darbe taikyti Lietuvos Respublikos Konstituciją, Lietuvos Respublikos civilinį kodeksą, Lietuvos Respublikos socialinių paslaugų įstatymą,  Lietuvos Respublikos Vyriausybės nutarimus, Lietuvos Respublikos Socialinės apsaugos ir darbo ministro įsakymus ir kitus teisės aktus, reglamentuojančius socialinių paslaugų planavimą, organizavimą, teikimą bei išmanyti socialinio darbuotojo etikos ir Darbo kodekso nuostatas ir mokėti jomis vadovautis.
5.5. Privaloma kompiuterinio raštingumo kvalifikacija: mokėti dirbti kompiuteriu (Word, Excel, Power Point programomis) bei internetu, elektroniniu paštu.

III SKYRIUS
 ŠIAS PAREIGAS EINANČIO DARBUOTOJO FUNKCIJOS 

[bookmark: _Hlk70583372]    6. Direktoriaus pavaduotojas socialinėms paslaugoms vykdo šias funkcijas:
    6.1. Organizuoja, koordinuoja bei kontroliuoja socialinio darbo ir sveikatos priežiūros padalinių veiklą, telkia juos bendrai komandinei veiklai, teikia jiems metodinę paramą ir  užtikrina glaudų bendradarbiavimą.
    6.2. Neatidėliotinai vykdo direktoriaus pavedimus.
    6.3. Laikantis etikos ir pagarbaus bendravimo principų, teikia informavimo bei konsultavimo paslaugas įstaigos darbuotojams, bendrauja ir bendradarbiauja dėl paslaugų gavėjų teisių, pareigų  ir galimybių konkrečiu atveju, pablogėjus sveikatai, iškilus konfliktams:
    6.3.1. Teikia paramą globos namų paslaugų gavėjų tarybai organizaciniais ir metodiniais klausimais.
    6.3.2. Tiria ir analizuoja globos namų paslaugų gavėjų vidaus tvarkos taisyklių pažeidimus, konfliktų priežastis, žodinius skundus, pareiškimus, pageidavimus, organizuoja ir kontroliuoja  priimtų sprendimų vykdymą.
     6.3.3. Bendradarbiauja su įstaigoje dirbančiais darbuotojais ir kitais specialistais, teikiančiais įstaigos paslaugų gavėjams kokybiškas socialines paslaugas.
     7.  Dalyvauja komisijų, paskirtų direktoriaus įsakymu, veikloje.
     8.  Koordinuoja padalinių vadovų laiku pildomus dokumentus, veiklos planus, ataskaitas. 
     9. Rengia įstaigos veiklos metinį  planą, atlieka įstaigos veiklos analizę ir rengia metinę ataskaitą.
     10. Organizuoja socialinio darbo ir sveikatos priežiūros struktūrinių padalinių susirinkimus gyventojų sveikatos gerinimo, problemų sprendimo, paslaugų teikimo klausimais.
     11. Rengia su socialinio darbo ir sveikatos priežiūros padalinių veikla susijusias tvarkas.
     12. Informuoja globos namų direktorių apie iškilusias problemas, ieško efektyvių sprendimo būdų,
     13. Bendradarbiauja su savivaldybės socialinės paramos, sveikatos priežiūros, teisėsaugos, užimtumo ir kitų sričių darbuotojais, organizacijų, ginančių žmogaus teises ir interesus, atstovais, bendruomenės nariais, savanoriais.
     14. Organizuoja darbuotojų kvalifikacijos kėlimą.
     15. Rengia metinį įstaigos darbuotojų kvalifikacijos kėlimo planą.
     16. Koordinuoja padalinių vadovus užduočių/kriterijų parengimą padalinių darbuotojų metinio vertinimo sistemai.
     17. Vertina padalinių vadovų veiklą, dalyvauja socialinio darbo ir sveikatos priežiūros padalinių darbuotojų vertinime/metinio pokalbio pravedime.
     18. Teikia siūlymus įstaigos direktoriui padalinių darbuotojų skatinimui ir drausminių nuobaudų skyrimui.
     19. Teikia siūlymus direktoriui įstaigos veiklos tobulinimui, paslaugų gavėjų gyvenimo kokybės gerinimui.
     20. Savo darbe vadovaujasi komandinio darbo metodais.
     21. Reguliariai kelia kvalifikaciją.

IV SKYRIUS
 ATSAKOMYBĖ

     22. Šias pareigas vykdantis darbuotojas atsako už:
     22.1. Lietuvos socialinių darbuotojų etikos kodekso nuostatų ir principų laikymąsi profesinėje veikloje, siekdamas užtikrinti globos namų darbuotojų ir paslaugų gavėjų gerovę.
     22.2. Savo profesinės kompetencijos tobulinimą ir atestavimąsi:
     22.2.1. Direktoriaus pavaduotojas socialinėms paslaugoms privalo ne rečiau kaip vieną kartą per penkerius metus pasirengti profesinės kvalifikacijos vertinimui įstaigoje.
     22.2.2. Direktoriaus pavaduotojas socialinėms paslaugoms privalo siekti įgyti jo profesinę kvalifikaciją atitinkančią kvalifikacinę kategoriją, atestuojantis Socialinių paslaugų priežiūros departamente prie Socialinės apsaugos ir darbo ministerijos.
     22.2.3. Pasidalinimą susirinkimų metu naujai įgytomis žiniomis su socialinio darbo padalinio darbuotojais, grįžus iš profesinės kompetencijos tobulinimo renginių.
     23. Direktoriaus pavaduotojui socialinėms paslaugoms gali būti taikoma:
     23.1. Paskatinimas už puikiai atliekamą darbą, iniciatyvas, naujovių diegimą profesinėje veikloje, projektus.
     23.2. Drausminė, materialinė ar baudžiamoji atsakomybė, aplaidžiai vykdant savo pareigas; pažeidus darbo drausmę, padarius materialinę žalą, vartojant kvaišalus, psichotropines medžiagas.


[bookmark: _Hlk70585724]Susipažinau ir sutinku vykdyti: 

Direktoriaus  pavaduotojo socialinėms paslaugoms vardas, pavardė, parašas, data

